Publication: Magyar Közlöny
Issue: MK-2001-146 (Year: 2001, Number: 146)
Era: 1990-2004
Section: a felsőoktatásról szóló 1993. évi LXXX. törvény
Paragraph Index: 233

8. § Az Ftv. 124/E. §-ának d) pontja helyébe a következő rendelkezés lép: (E törvény alkalmazásában) „d) első alapképzés: alapképzési szakon az első egyetemi vagy főiskolai szintű végzettség és szakképzettség megszerzésére irányuló képzés — ideértve az állami és egyházi felsőoktatási intézmények külön jogszabályban szabályozott közös képzését is —, amelyre a hallgató felvételi eljárás során először nyer felvételt és az e törvényben foglaltak szerint beiratkozással létesít hallgatói jogviszonyt. A hallgató az első felvételi eljárás során — a vonatkozó jogszabályok szerint — kétszakos képzésre is nyerhet felvételt. Első alapképzésnek minősül továbbá az a képzés, amelyre a hallgató az első beiratkozást követően történő szak-, szakpár-, illetve intézményváltással új felvételi eljárás eredményeképpen beiratkozik, a szak-, illetve intézményváltással felvett szak képesítési követelményében meghatározott képzési időnek a korábbi, első alapképzésben folytatott tanulmányok finanszírozott idejével csökkentett időtartamban. A hallgató és a képzés támogatásának részletes szabályait — a végzettség és a szakképzettség megszerzése előtti szakváltás, illetve a kétszakos képzés esetében — a Kormány rendeletben határozza meg.”

Source: https://magyarkozlony.hu/hivatalos-lapok/d2f8f03461793710b8a882fcb4a3c079da199815/dokumentumok/8044ae6f9075697058bdb6035dcb29ac62fd8f72/letoltes